Sertifikaateissa on päivänsisäinen kiinteä vipukerroin, joka lasketaan edellisen päivän päätöskurssista. Päätöskurssin laskenta-aika riippuu kohde-etuudesta, ks. alla oleva taulukko. Huomaa siis, että kohde-etuuden ja sertifikaatin prosentuaalinen päivämuutos ei vältämättä täsmää, jos niiden päätöskurssi lasketaan eri aikaan. Esimerkiksi amerikkalaisten kohde-etuuksien päätöskurssi lasketaan klo 21.00, kun kaupankäynti USA:n pörsseissä päättyy vasta klo 23.00. Huomaa myös, että päivänsisäinen vipu on kiinteä suhteessa edellisen päivän päätökseen. Jos siis kohde-etuus on päättänyt eilen arvoon 100 ja ostat tänään X10-sertifikaatin kohde-etuuden laskettua 9 %, sertifikaatin todellinen vipukerroin on huomattavasti korkeampi kuin X10 ja ks. sertifikaatti erääntyy kohde-etuuden laskettua vielä 1 prosentin.